Pakistan fined for slow over-rate in Cardiff win
సెమీస్ చేరిన పాకిస్థాన్‌కి జరిమానా..!
శ్రీలంకతో సోమవారం జరిగిన మ్యాచ్‌లో స్లో ఓవర్ రేట్ కారణంగా జట్టులోని ఆటగాళ్లకి 10 శాతం, కెప్టెన్ సర్ఫరాజ్ అహ్మద్‌కి 20
TNN | Updated:
Jun 13, 2017, 03:25PM IST
ఛాంపియన్స్ ట్రోఫీలో అనూహ్యంగా సెమీస్ చేరిన పాకిస్థాన్&zwnj; జట్టుకి జరిమానా పడింది. శ్రీలంకతో సోమవారం జరిగిన మ్యాచ్&zwnj;లో స్లో ఓవర్ రేట్ కారణంగా జట్టులోని ఆటగాళ్లకి 10 శాతం, కెప్టెన్ సర్ఫరాజ్ అహ్మద్&zwnj;కి 20 శాతం మ్యాచ్ ఫీజులో కోత విధిస్తూ మ్యాచ్ రిఫరీ క్రిస్ బ్రాడ్ నిర్ణయం తీసుకున్నాడు.
కేటాయించిన సమయంలో వేయాల్సిన ఓవర్ల కంటే ఒక ఓవర్ తక్కువగా వేయడంతో ఈ మేరకు రిఫరీ జరిమానా విధించారు. ఏడాదిలోపు మరోసారి ఇలానే జరిగితే కెప్టెన్ సర్ఫరాజ్ అహ్మద్&zwnj;పై ఒక మ్యాచ్ నిషేధం పడే అవకాశం ఉంది. కార్ఢిప్ వేదికగా జరిగిన ఈ మ్యాచ్&zwnj;లో తొలుత బ్యాటింగ్ చేసిన శ్రీలంక 49.2 ఓవర్లలో 236 పరుగులకు ఆలౌటవగా.. అనంతరం లక్ష్యాన్ని పాకిస్థాన్ 44.5 ఓవర్లలో 7 వికెట్లు కోల్పోయి ఛేదించి సెమీస్ చేరింది.
ఇంగ్లాండ్&zwnj;తో బుధవారం తొలి సెమీ ఫైనల్లో పాకిస్థాన్ తలపడనుండగా.. భారత్&zwnj;తో బంగ్లాదేశ్&zwnj; రెండో సెమీ ఫైనల్లో గురువారం ఢీకొట్టనుంది. టోర్నీ ఫైనల్ ఆదివారం జరగనుంది.